kardosdrur/scandi-wiki huggingface dataset:
Margrete af Frankrig (1158-1197)

Margrete af Frankrig (, ; 1158 – 18. september 1197) var dronning af England gennem sit ægteskab med Henrik den Unge Konge og dronning af Ungarn og Kroatien gennem sit ægteskab med Béla 3. af Ungarn.

Liv 
Hun var den ældste datter af Ludvig 7. af Frankrig fra hans andet ægteskab med Konstance af Kastilien. Hendes ældre halvsøstre, Marie og Alix, var også ældre halvsøstre af hendes fremtidige mand.

Hun blev forlovet med Henrik den Unge Konge den 2. november 1160. Henrik var den anden af fem sønner født i ægteskabbet mellem Kong Henrik 2. af England og Eleonora af Aquitanien. Han var fem år gammel ved aftalens indgåelse, mens Margrete var tre år. Margretes medgift var den vitale og meget omstridte territorium Vexin.

Dronning af England 
Hendes mand sin fars medkonge i 1170. Fordi ærkebiskop Thomas Becket var i eksil, blev Margrete ikke kronet sammen med sin mand den 14. juli 1170. Denne undladelse og kroningen, der blev håndteret af en stedfortræder, gjorde hendes far meget vred. For at behage den franske konge fik Henrik 2. sin søn og Margrete kronet sammen i Winchester Cathedral den 27. august 1172. Da Margrete blev gravid, opholdt hun sig i Paris, hvor hun den 19. juni 1177 fødte en for tidligt født søn, parrets eneste søn Vilhelm, som døde tre dage senere den 22. juni. Hun fik ingen yderligere børn.

I 1182 blev hun beskyldt for at have haft et kærlighedsaffære med William Marshal, 1. jarl af Pembroke, dog betvivlede samtidige krønikeskrivere sandheden af disse beskyldninger. Henrik har muligvis startet processen mod at få deres ægteskab annulleret tilsyneladende på grund af hendes utroskab, men i virkeligheden fordi hun ikke kunne føde en arving. Margrete blev sendt tilbage til Frankrig ifølge E. Hallam (The Plantagenets) og Amy Kelly (Eleonore of Aquitaine og the four kings) for at holde hende i sikkerhed under borgerkrigen mod den unge Henriks bror Richard Løvehjerte. Hendes mand døde i 1183, mens han var på felttog i Dordogne-regionen i Frankrig. I kraft af sit ægteskab med Henrik den Unge Konge, hertugen af Anjou, blev hun indsat som hertuginde. Den krone, som han og hun ville have båret, blev beskrevet omkring 1218 som "Huset Anjous traditionelle ring af roser krone". Margrete kan have taget hendes krone med til Ungarn i 1186, da hun giftede sig med kong Bela 3. En ring af roser krone blev fundet i en klostergrav i Budapest i 1838, som måske er den samme.

Dronning af Ungarn 
Efter at have modtaget en betydelig pension i bytte for overgivelse af sin medgift, bestående af Gisors og Vexin, blev hun Béla 3. af Ungarns anden hustru i 1186.

Hun blev enke for en anden gang i 1196 og døde på pilgrimsrejse til Det hellige Land i Akko i 1197, hvortil hun var ankommet blot otte dage før sin død. Hun blev begravet i Katedralen i Tyrus, ifølge Ernoul, krønikeskriveren, der fortsatte Vilhelm af Tyrus' krønike.

Referencer 

Dronninger af Ungarn
Huset Árpád
Huset Plantagenet
Huset Capet
Dronninger af England
Prinsesser af Frankrig
Adéle af Frankrig (1160-1220)

Adéle af Frankrig, (eller Alys eller Alice) (4. oktober 1160 – ca. 1220) var datter af Ludvig 7., konge af Frankrig og hans anden hustru Konstance af Kastilien og gennem sit ægteskab med Vilhelm 4. Talvas, greve af Ponthieu grevinde af Ponthieu.

Liv 
Adéle var halvsøster til Marie og Alix, Ludvig's børn fra hans ægteskab med Eleanora af Aquitanien og den yngre søster til Margrete. Bare fem uger efter, at Konstance døde ved fødslen af Adéle, giftede Ludvig sig med Adèle af Champagne, som gav ham yderligere to børn, herunder den kommende konge Filip 2. af Frankrig.

I januar 1169 underskrev Ludvig og Kong Henrik 2. af England en kontrakt om ægteskab mellem Adéle og Henriks søn Richard Løvehjerte. Den 8-årige Adéle blev derefter sendt til England under Henriks formynderskab.

I 1177 truede kardinal Peter af Saint Chrysogonus på vegne af Pave Alexander 3. med at lægge Englands kontinentale besiddelser under interdikt, hvis Henrik ikke fik gennemført med ægteskabet. Der var udbredte rygter om, at Henrik ikke kun havde gjort Adéle til sin elskerinde, men at hun også havde født ham et barn. Henrik døde i 1189. Kong Richard giftede sig med Berengaria af Navarra den 12. maj 1191, mens han stadig officielt var forlovet med Adéle.

Filip havde tilbudt Adéle til Johan uden Land, men Eleanora forhindrede matchet. Adéle blev i stedet gift sig med Vilhelm 4. Talvas, greve af Ponthieu den 20. august 1195. De fik to døtre: Marie og Isabella, og en dødfødt søn ved navn Johan.

Referencer

Kilder 

 Churchill, Winston. A History of the English Speaking People.
 Poole, AL Domesday Book to Magna Carta .
 Ralph of Diceto
 Roger of Hovedon
 Benedict of Peterborough
 Gerald af Wales

Huset Capet
Prinsesser af Frankrig
VM i landevejscykling 2020

VM i landevejscykling 2020 blev afholdt i Imola i Emilia-Romagna, Italien fra 24. til 27. september 2020. Der blev kun afholdt linjeløb og enkeltstart i eliteklasserne.

Oprindelig var mesterskabet planlagt til at blive afholdt i Aigle og Martigny i Schweiz fra 20. til 27. september 2020, men blev 12. august samme år aflyst på grund af coronaviruspandemien. 2. september blev Imola præsenteret som ny arrangør.

Program

Resultater

Herrer

Damer

Medaljeoversigt

Referencer

Eksterne henvisninger
Provinsmesterskabsturneringen 1930-31

Provinsmesterskabsturneringen 1930-31 var den 18. udgave af en fodboldturnering for herrer organiseret af DBU, hvor den bedste klub fra hver af de fem lokalunioner kæmpede om Provinsmesterskabet. Turneringen blev for første gang vundet af B 1909.  Det var sidste gang, at turneringen blev afviklet.
Vinderen af det jyske mesterskab 1930-31, Esbjerg fB, deltog ikke, idet dårligt vejr havde forsinket det jyske mesterskab så meget, at en vinder ikke var fundet før Provinsmesterskabets planlagte start d. 24. maj 1931.

Semifinaler

Finale

Kilder

Kilder/henvisninger 
Johannes Gandil (1939): Dansk fodbold, Sportsbladets forlag.
Frits Ahlstrøm (1990): Guinness Fodboldbog 1990, Lindhardt og Ringhof.

Se også 
Provinsmesterskabsturneringen
Københavnsserien

Fodboldturneringer i Danmark
DBU
Halmlageret

Halmlageret eller Kongens bryghus tapperi er en bevaringsværdig bygning på Thorvald Bindesbølls Plads i Carlsberg Byen i København.

Historie

Bygningen er opført 1949 efter tegninger af arkitekten Tyge Hvass. Halmlagerets oprindelige formål var tapning af øl. Tapperiet i bygningen var så effektivt at man kunne tappe op til 10.000 flasker i timen. I løbet af 1970erne blev bygningen omdannet til skole for de af Carlsbergs ansatte, som skulle lære at køre lastvogn. I 1992 byggede man nye stalde til bryggerhestene, hvorefter bygningen blev brugt til opbevaring af halm. Der kommer navnet Halmlageret så fra.

Halmlageret i dag

Halmlageret er i dag fitness for fitnesskæden Fitness 1.

Kilder og henvisninger

Carlsberg Byen
Svensk mesterskab i ishockey 1938

Det svenske mesterskab i ishockey 1938 var det 17. svenske mesterskab i ishockey for mandlige klubhold. Mesterskabet havde deltagelse af otte klubber og blev afviklet som en cupturnering i perioden 14. - 18. marts 1938.

Mesterskabet blev vundet af AIK, som blev svenske mestre for tredje gang, men for første gang siden 1935. I finalen vandt AIK med 2-0 over Hammarby IF foran 1.500 tilskuere i Ispaladset i Stockholm i en hård og ikke særligt velspillet kamp. Den tidligere Hammarby-spiller Ruben Carlsson scorede begge kampens mål – et i første og et i tredje periode. 

Hammarby IF var i SM-finalen for ottende sæson i træk, og niende gang i alt. AIK havde kvalificeret sig til slutkampen for femte gang. Det var fjerde gang på fem sæsoner, at finalen var et opgør mellem netop AIK og Hammarby IF.

Ni dage efter SM-finalen lukkede Ispaladset, eftersom kølerørene var slidt op, og det var for dyrt at lægge et sæt nye rør. Dermed forsvandt Sveriges eneste kunstfrosne isbane.

Resultater

Kvartfinaler

Semifinaler

Finale

Spillere 

AIK's mesterhold bestod af følgende spillere:
 Olle Andersson (1. SM-titel)
 Holger Engberg (2. SM-titel)
 Åke Ericson (3. SM-titel)
 Ruben Carlsson (3. SM-titel)
 Axel Nilsson (3. SM-titel)
 Bertil Norberg (1. SM-titel)
 Erik Persson (3. SM-titel)
 Kurt Svanberg (1. SM-titel)
 Oscar Wester (1. SM-titel)

Hos sølvvinderne fra Hammarby IF bestod spillertruppen i denne sæson af følgende spillere:
 Stig Emanuel "Stickan" Andersson
 Åke "Plutten" Andersson
 Sven "Svenne Berka" Bergquist
 Måns "Måsse" Eriksson
 Lennart "Joe" Hellman
 Ragnar "Ragge" Johansson
 Östen Johansson
 Börje Karlsson
 Bengt Liedstrand
 Erik "Fimpen" Lindström
 Bertil "Berra" Lundell
 Holger "Hogge" Nurmela
 John Wikland
 Sigfrid "Sigge" Öberg
 Lennart "Månen" Österholm

Se også 
 Svenska Serien 1938

Kilder 
 Hockeyarchives - Championnat de Suède 1937/38 
 Svenska Ishockeyförbundet - Historik - Nationellt 
 Svenska Dagbladets Årsbok - 1938 - s. 216 
 Hammarby IF - Historia - 1937/38 
 AIK Hockey - Vår historia - Storhetstid 1934-1949 
 Svenskhockey.com - Svenska Serien 1937/38

Noter 

1938
Sport i 1938
Frederik Nielsen (grønlandsk politiker)

Niels Frederik Jens Peter Nielsen (født 7. juni 1880 i Saarloq; død ?) var en grønlandsk handelsbestyrer og medlem af Landsrådet.

Frederik Nielsen var søn af den danske Udstedsbestyrer Niels Ole Nielsen og ægtefælle Cecilie Kathrine Frederikke Lund. Han giftede sig den 18. september 1904 i Qaqortoq med grønlandske Mathilde Sara Elisabeth, datter af Edvard Frederik Kristian Anders og Kirsten Karen Kathrine Bibia. Fra ægteskabet kom bl.a. sønnen Jakob Nielsen (1910-1985).

Frederik Nielsen blev ligesom sin far udstedsbestyrer. Som sådan han arbejdede i Alluitsup Paa, hvor han blev valgt til det sydgrønlandske Landsråd fra 1927 til 1932.

Eksterne henvisninger 

Grønlændere
Medlem af Grønlands Landsråd
Perpignan-2 (kanton)

Perpignan-2 er en fransk kanton beliggende i departementet Pyrénées-Orientales i regionen Occitanie. Kantonen blev udvidet med 3 kommuner pr. dekret 26. februar 2014. Hele kantonen ligger i Arrondissement Perpignan. Hovedby er Perpignan.

Perpignan-2 består af 4 kommuner :

 Perpignan - den østlige del af kommunen
 Bompas
 Sainte-Marie-la-Mer
 Villelongue-de-la-Salanque

Historie 
Kantonen blev etableret 16. august 1973 og omfattede indtil 2015 kun en del af Perpignan kommune.

Kilder 

Kantoner i Pyrénées-Orientales
Fødevareberigelse

Fødevareberigelse er den kunstige tilføjelse af sporstoffer (essentielle sporelementer og vitaminer) til mad. Dette kan gøres af madproducenter eller af regeringer som en del af en offentlig sundhedspolitik, der har som mål at reducere antallet af borgere med kostmæssige mangler. En regions primære kost kan mangle bestemte næringsstoffer på grund af den lokale jord, eller på grund af udvalget af fødevarer; tilføjelse af sporstoffer til disse fødevarer kan i sådanne situationer forhindre udbrud af mangelsygdomme på stor skala.

Henvisninger 

Fødevarer
Peter Egede

Peter Lars Abraham Egede (født 5. februar 1908 i Nuuk; død 10. oktober 1996 ) var en grønlandsk købmand, landsrådsmedlem, lærer og faglitterær forfatter.

Liv 
Efter bestået skoleeksamen uddannede Peter Egede sig på Grønlands Seminarium fra 1924 til 1930. Derefter blev han ansat på landsfogedkontoret i Sydgrønland. Senere flyttede han over til kolonikontoret og endelig til Qeqertarsuaq. Der underviste han i dansk og var bogholder på telegrafstationen på den Københavns Universitets arktiske station, hvor han arbejdede for sin svigerfar. I 1933 blev han udstedsbestyrer. Fra 1946 til 1952 var han handelsbestyrer og derefter fiskerimester i elleve år. Han arbejdede bl.a. i Kangaamiut og Akunnaaq . I 1953 skrev han bogen Fiskeri med bundgarn. 

Fra 1948 til 1951 sad han i sysselråd og var medlem af retten i Maniitsoq. I 1951 blev han valgt til Landsrådet for en periode. Fra 1971 til 1973 var han også embedsformand i Den Kongelige Grønlandske Handel. Han betragtes også som den første borgmester i Maniitsoq Kommune. 

Peter Egede har modtaget adskillige priser for sit arbejde. Han modtog Den Kongelige Belønningsmedalje med krone, blev hædret af den grønlandske forfatterforening i 1982, blev tildelt æresprisen i Nuuk Kommune fra 1987, Nuna Fondens Hæderspris siden 1988 og modtog Nersornaat i sølv den 21. Juni 1989. Han døde i en høj alder af 88 den 10. oktober 1996.

Familie 
Peter Egede var søn af landsrådsmedlemet og fiskeren Abel Pavia Niels Egede (1880-1945) og hans ægtefælle Dina (1875-1952). Hans svoger var Frederik Nielsen (1905-1991). Den 22. August 1930 giftede han sig i Nuuk med danske Asta Irmelin Porsild (1903-1978), datter af biolog Morten P. Porsild (1872-1956) og Johanne Kirstine Nielsen (1870-1940). Den 21. september 1930 blev deres søn, psykologen, menneskerettighedsaktivisten og rektoren Ingmar Egede, der døde i 2003, født i Qeqertarsuaq.

Eksterne henvisninger 

Modtagere af Nersornaat
Undervisere
Medlem af Grønlands Landsråd
Svensk mesterskab i ishockey 1940

Det svenske mesterskab i ishockey 1940 var det 18. svenske mesterskab i ishockey for mandlige klubhold. Mesterskabet havde deltagelse af 36 klubber og blev afviklet som en cupturnering i perioden 9. februar - 12. marts 1940.

Mesterskabet blev vundet af IK Göta, som blev svenske mestre for ottende gang, men for første gang siden 1930. I finalen vandt IK Göta med 4-1 over de forsvarende mestre fra AIK på Östermalms IP i Stockholm. Kampen var nærmest allerede afgjort efter første periode, som IK Göta vandt med 3-0. Torsten Jöhncke stod for to af sejrherrernes mål, mens Roland Pettersson-Lidensjö scorede ét. Det sidste af Götas mål var et selvmål. Ruben Carlsson pyntede på resultatet for AIK.

IK Göta var i SM-finalen for niende gang men for første gang siden 1933. AIK havde kvalificeret sig til slutkampen for sjette gang, og det var tredje gang, at de måtte nøjes med sølvmedaljerne. De to hold mødtes også i SM-finalen i 1930, hvor IK Göta ligeledes trak det længste strå.

SM-finalen blev for første gang siden 1931 spillet udendørs, eftersom Ispaladset, Sveriges eneste indendørs isbane, hvor de mellemliggende syv finaler var blevet afviklet, var lukket i 1938.

Resultater

Indledende runde

Omkamp

Første runde

Ottendedelsfinaler

Kvartfinaler

Semifinaler

Finale

Spillere 

IK Götas mesterhold bestod af følgende spillere:
 John Aleberg (1. SM-titel)
 Åke Ericson (4. SM-titel, de tre første som AIK-spiller)
 Sten Jihde (1. SM-titel)
 Torsten Jöhncke (1. SM-titel)
 Kurt Karlberg (1. SM-titel)
 Yngve Liljeberg (1. SM-titel)
 Curt Lindqvist (1. SM-titel)
 Roland Pettersson-Lindensjö (1. SM-titel)
 Ernst Wilkert (1. SM-titel)

Se også 
 Svenska Serien 1940

Kilder 
 Hockeyarchives - Championnat de Suède 1939/40 
 Svenska Ishockeyförbundet - Historik - Nationellt 
 Svenska Dagbladets Årsbok - 1940 - s. 249 
 Hammarby IF - Historia - 1939/40 
 AIK Hockey - Vår historia - Storhetstid 1934-1949 
 Svenskhockey.com - Svenska Serien 1939/40

Noter 

1940
Sport i 1940
Medicinsk-Historisk Museum (Næstved)

Medicinsk-Historisk Museum er et museum, der ligger Næstved Sygehus i Næstved på Sydsjælland. Museet beskæftiger sig med sundhedsvidenskab, og det er det eneste af sin art på Sjælland, hvis man ser bort fra Medicinsk Museion i København. Museet drives af frivillige.

Mueet er indrettet i en bygning fra 1817, der blev i opført som Præstø Amts Sygehus. Bygningen fungerede som sygehus indtil 1992, men i dag er den blot ejet af Næstved Sygehus. Samlingen rummer instrumenter og apparature fra den medicinske verden. Desuden er der anlagt en medicinsk urtesamling i en tilhørende gårdhave, som blev etableret i 2011.

I 2018 forlød det at museet risikerede at lukke, da Region Sjælland havde planer om at sælge de bygninger som sygehuset rådede, men som ikke var en del af sygehusdriften.

Referencer

Eksterne henvisninger 
 

Museer i Næstved
Medicinhistorie
Museer etableret i 1996
Meadow Park (Borehamwood)

Meadow Park er et stadion i Borehamwood, Hertfordshire, England. Det er hjemmebane for det engelske kvindefodboldhold Arsenal W.F.C., Boreham Wood F.C. og Arsenal F.C.s reservehold.

Noter

Eksterne henvisninger 

Fodboldstadioner i England
Idrætsanlæg i London
Etableret i 1963
Arsenal W.F.C.
The Hive Stadium

The Hive Stadium er et stadion i Canons Park, Edgware, London. Det er hjemmebane for Barnet F.C., Tottenham Hotspur F.C. Women og London Bees.

Stadionets officielle og samlede kapacitet er 6.500, og dets nuværende tilskuererekord er på 6.215, der blev sat den 28. januar 2019, da Barnet F.C. spillede uafgjort 3–3 mod Brentford F.C.

Referencer

Eksterne henvisninger 

The Hive Stadium hos www.footballgroundguide.com

Fodboldstadioner i London
Etableret i 2003
Barnet F.C.
Filippa Wallén

Filippa Pauline Wallén (født 21. januar 2000) er en kvindelig svensk fodboldspiller, der spiller som angriber for engelske West Ham United og har tidligere optrådt for Sveriges U/17-kvindefodboldlandshold, fra 2015 til 2016.

Hun skrev i Januar 2020, under med den engelske FA Women's Super League-klub West Ham United.

Referencer

Eksterne henvisninger 
 
 
 Profil hos Sveriges Landslagsdatabasen 
 West Ham United spillerprofil 

Kvindelige fodboldspillere fra Sverige
Kedelhallen

Keddelhallen er en bevaringsværdig bygning på Franciska Clausens Plads i Carlsberg Byen.  Bygningen er nok mest kendt for sine fire gamle skorstene.

Historie

Bygningen blev opført i årene 1925-1928 efter tegninger af Carl Harild. Bygningens formål var at levere strøm og elektricitet til Carlsbergs produktion.

Kilder og henvisninger

Carlsberg Byen
Cecilie Redisch Kvamme

Cecilie Redisch Kvamme (født 11. september 1995) er en kvindelig norsk fodboldspiller, der spiller som forsvar for engelske West Ham United og Norges kvindefodboldlandshold, siden 2019.

Hun blev udtaget til den norske landsholdstrup, til VM i fodbold for kvinder 2019.

Hun skrev i sommeren 2019, under med den engelske FA Women's Super League-klub West Ham United.

Hun var også med til at vinde Algarve Cup 2019.

Referencer

Eksterne henvisninger 
 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra West Ham United F.C. Women
Alisha Lehmann

Alisha Lehmann (født 21. januar 1999) er en kvindelig schweizisk fodboldspiller, der spiller som angriber for engelske Aston Villa og Schweiz' kvindefodboldlandshold, siden 2018.

Hun skrev i sommeren 2018, under med den engelske FA Women's Super League-klub West Ham United.

Privatliv 
Lehrmann danner privat par med Chelsea-spilleren Ramona Bachmann.Indtil de gik fra hinanden i 2021

Referencer

Eksterne henvisninger 
 
 

Kvindelige fodboldspillere fra Schweiz
Kvindelige fodboldlandsholdsspillere fra Schweiz
Fodboldspillere fra West Ham United F.C. Women
Mesterskabsserien 1930-31

Mesterskabsserien 1930-31 var den 18. sæson om Danmarksmesterskabet i fodbold for herrer organiseret af DBU. Turneringen blev for anden gang vundet af Frem.

Frem kæmpede om mesterskabet med de foregående tre sæsoners vindere, B 93, som måtte nøjes med tredjepladsen efter nederlag i de sidste to runder. B 1901 rykkede ned og blev erstattet af Fremad Amager, der vandt Oprykningsserien. De fem store københavnske klubber blev for første gang udfordret af et provinshold, idet AGF efter seks runder lå på tredjepladsen. AGF måtte dog nøjes med femtepladsen, det hidtil bedste resultat af et provinshold.

9. november 1930 vandt B 93 med 12-1 på udebane over AaB, hvilket er rekorden for den største sejr på udebane i Danmarksturneringen.

Mesterskabsserien 

Oprykker:  Fremad Amager

Kilder 

Fodboldturneringer i Danmark
Wiktoria Kiszkis

Wiktoria Kiszkis (født 14. juni 2003) er en kvindelig polsk fodboldspiller, der spiller som angriber for engelske West Ham United i FA Women's Super League.

Hun skrev i sommeren 2019, under med den engelske FA Women's Super League-klub West Ham United.

Hun nåede at spille 13 kampe og score 30 gange for Arsenals ungdomshold.

Referencer

Eksterne henvisninger 
 

Kvindelige fodboldspillere fra Polen
Fodboldspillere fra West Ham United F.C. Women
Anna Moorhouse

Anna Victoria Moorhouse (født 30. marts 1995) er en kvindelig engelsk fodboldspiller, der spiller som angriber for engelske West Ham United i FA Women's Super League.

Hun skrev i sommeren 2018, under med den engelske FA Women's Super League-klub West Ham United.

Referencer

Eksterne henvisninger 
 
 

Kvindelige fodboldspillere fra England
Fodboldspillere fra West Ham United F.C. Women
Gilly Flaherty

Gilly Louise Scarlett Flaherty (født 24. august 1991) er en kvindelig engelsk fodboldspiller, der spiller som forsvar for engelske West Ham United i FA Women's Super League. Hun spiller normalt i center-back og repræsenterede England på ungdomsniveau, før hun debuterede på landsholdet i oktober 2015.

Hun skrev i Juni 2018, under med den engelske FA Women's Super League-klub West Ham United.

Hun er anfører i West Ham United F.C. Women.

Privatliv 
I december 2018 offentliggjorde Flaherty, at hun er lesbisk og er sammen med sin partner Lily.

Referencer

Eksterne henvisninger 
 
 

Kvindelige fodboldspillere fra England
Fodboldspillere fra West Ham United F.C. Women
Kamran Ince

Kamran Ince (født 6. maj 1960 i Glendive, Montana, USA) er en tyrkisk/amerikansk komponist, pianist, cellist, professor og lærer.

Ince blev født i USA af tyrkiske forældre, som tog ham med tilbage til Tyrkiet da han var 6 år gammel. Han studerede cello, klaver og komposition på Det Statslige Musikkonservatorium i Ankara og Universitetet i Izmir hos Ilhan Baran og Muammer Sun. Han tog tilbage til USA, hvor han studerede videre, især med komposition som hovedfag på Eastman School of Music hos bl.a. Christopher Rouse og Samuel Adler. Ince har skrevet fem symfonier, orkesterværker, kammermusik, koncertmusik, korværker, klaverstykker etc.
Han har undervist som professor og lærer i komposition på Universitetet i Memphis , og har vundet priser for sine kompositioner såsom
Rome Prize (1987), Gugenheim Fellowship (1987) og Lili Boulanger Prize (1988).

Udvalgte værker 

 Symfoni nr. 1 "Slottet i luften" (1989) - for orkester
 Symfony nr. 2 "Konstantinopel´s fald" (1994) - for orkester
 Symfoni nr. 3 "Wien´s belejring" (1995) - for orkester
 Symfoni nr. 4 "Sardis" (2000) - for orkester
 Symfoni nr. 5 "Galatasaray" (2005) - for orkester
 Klaverkoncert (1984) - for klaver og orkester
 Koncert (2002) - for orkester og tyrkiske instrumenter og stemmer
 Violinkoncert "i Hvidt" (1999) - for violin og orkester

Eksterne henvisninger 
 om Kamran Ince på www.musicweb-international.com 

Komponister fra Tyrkiet
Komponister fra USA
Pianister fra USA
Violinister fra USA
Professorer fra USA
Lærere
Larry Sitsky

Lazar (Larry) Sitsky (født 10. september 1934 i Tianjin, Kina) er en australsk komponist, pianist, professor og lærer.

Sitsky studerede komposition og klaver på New South Wales Musikkonservatorium i Sydney. Han har skrevet to symfonier, orkesterværker, kammermusik, operaer, balletmusik, koncertmusik, vokalværker og instrumental musik etc.
Underviste som professor i klaver og komposition på bl.a. Canberra School of Music , og Australian National University i Canberra.

Udvalgte værker 

 Symfoni "Den Mørke Tilflugt" (1964) - for 10 musikere
 Symfoni - (i fire satser) (2001) - for orkester
 Klaverkoncert (1991 rev. 1994) - for klaver og orkester
 Orkesterkoncert (1984) - for orkester

Eksterne henvisninger 
 om Larry Sitsky på www.australianmusiccentre.com.au

Komponister fra Australien
Pianister fra Australien
Professorer
Lærere
Don Kay

Donald Henry (Don) Kay (født 25. januar 1933 i Smithton, Australien) er en australsk komponist, professor, lærer og rektor.

Kay studerede komposition på Universitetet i Melbourne, og privat hos Malcolm Williamson. Han har undervist og været rektor på bl.a. Musikkonservatoriet i Tasmanien, og Universitetet i Tasmanien. Han har skrevet 4 symfonier, orkesterværker, kammermusik, operaer, koncertmusik, scenemusik, filmmusik, korværker, vokalmusik etc.

Udvalgte værker 

 Symfoni Tasmanien "Legenden om Moinee" (nr. 1 ) (1988) - for orkester
 Symfoni nr. 2 "Sydlandet" (1996) - for orkester
 Symfoni nr. 3 "Bekræftelse" (2007) - for orkester
 Symfoni nr. 4 "Floden og Videre" (2016) - for orkester

Eksterne henvisninger 
 om Don Kay på www.australianmusiccentre.com.au 

Komponister fra Australien
Professorer
Lærere
Rektorer